**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **KROVININIŲ AUTOMOBILIŲ VEIKLOS NUOMA (II PIRKIMO OBJEKTO DALIS)** | | |
| **Sutarties data** | [\_] | **Sutarties numeris** | [\_] |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Viešoji įstaiga „Plačiajuostis internetas“ |
| 1.1.2. Juridinio asmens kodas | 300149794 |
| 1.1.3. Adresas | Sausio 13-osios 10. LT-04347, Vilnius |
| 1.1.4. PVM mokėtojo kodas | LT100003752713 |
| 1.1.5. Atsiskaitomoji sąskaita | LT68 7044 0600 0523 9493 |
| 1.1.6. Bankas, banko kodas | AB SEB bankas |
| 1.1.7. Telefonas | (8 5) 243 0882 |
| 1.1.8. El. paštas | info@placiajuostis.lt |
| 1.1.9. Šalies atstovas |  |
| 1.1.10. Atstovavimo pagrindas | Viešosios įstaigos „Plačiajuostis internetas“ įstatai |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą „E. sąskaita“ priėmimą** | | (nurodyti padalinį / skyrių, pareigas, vardą, pavardę, tel., el. paštą) | |
| **2.2. Tiekėjo kontaktiniai asmenys, atsakingi už Sutarties vykdymą** | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis perduoti 7 vnt. lengvųjų krovininių (N1) netaršių vidutinių furgonų iki 3,5 t bendrosios masės (toliau – automobilis arba prekės) Pirkėjui valdyti ir naudotis Techninėje specifikacijoje nurodytam laikotarpiui bei šiuo laikotarpiu suteikti visas automobilio techninės priežiūros ir padangų keitimo ir sandėliavimo paslaugas, o Pirkėjas įsipareigoja mokėti šioje sutartyje nustatytus mokėjimus.  Į automobilio nuomos kainą turi būti įtraukta automobilio naudojimosi (nuomos) mokestis, draudimas KASKO (transporto priemonių draudimas) (franšizė draudiminiams įvykiams, išskyrus vagystę, 0 Eur. Franšizė vagystei – ne daugiau kaip 10 proc. automobilio vertės automobilio vagystės metu), privalomasis civilinės atsakomybės draudimas, valstybinė techninė apžiūra, kelių mokestis, žieminės ir vasarinės padangos, gamintojo rekomenduojamos reguliarios techninės priežiūros išlaidos (įskaitant, bet neapsiribojant visas reguliarių techninių apžiūrų metu gamintojo rekomenduojamas keisti tepalus, skysčius, priemones, medžiagas, detales ir kt.), padangų keitimas ir sandėliavimas, susidėvėjusių, eksploatacijos metu pažeistų (pradurtų, sprogusių ir pan.) padangų pakeitimas. Padangų keitimas ir sandėliavimas – tai išnuomoto automobilio padangų sezoninis keitimas, taip pat automobilio padangų priežiūra ir sandėliavimas, įskaitant sezoninį padangų keitimą ir priežiūrą: neatitinkančių sezono padangų nuėmimą nuo automobilio ir paruošimą sandėliavimui (plovimą, išmontavimą), atitinkančių sezoną padangų paruošimą eksploatacijai (balansavimą, sumontavimą) ir uždėjimą ant automobilio. Sandėliavimas – neatitinkančių sezono padangų laikymas sandėliuose visą automobilio veiklos nuomos pirkimo sutarties terminą.  Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. [1] „Techninė specifikacija“ (toliau – Techninė specifikacija) ir Sutarties priede Nr. [2] „Pasiūlymas“. | |
| **3.2. Pirkimo numeris** | | [\_] | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma | |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | |
| **4.1. Prekių pristatymo terminas, kai Prekės pristatomos vienu kartu** | | Tiekėjas Prekes įsipareigoja pristatyti:  2 automobilius 2026-01-15;  1 automobilį 2026-01-19;  2 automobilius 2026-01-30;  1 automobilį 2026-02-13;  1 automobilį 2026-03-31.  Automobiliai turi būti pristatyti adresu: Sausio 13-osios g. 10, Vilnius. | |
| **4.2. Prekių (ar jų dalies) pristatymo termino pratęsimas** | | Tiekėjas įsipareigoja pristatyti automobilį techninėje specifikacijoje nurodytais terminais. Tuo atveju, jei Tiekėjas nespėja per nurodytą terminą pristatyti automobilio, jis privalo Pirkėjui laikinai pateikti pakaitinį tos pačios klasės (pagal Lietuvos transporto saugos administracijos direktoriaus 2008 m. gruodžio 2 d. įsakymą Nr. 2B-479 dėl motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo) ne senesnį kaip 4 metų automobilį iki bus pristatytas užsakytas, bet ne ilgesniam kaip 6 mėnesių laikotarpiui. Už pakaitinį automobilį jo naudojimo metu mokama 80 proc. konkretaus keičiamo automobilio pasiūlyme nurodyto mėnesinio įkainio. Pakaitinis automobilis perduodamas pasirašant perdavimo-priėmimo aktą. | |
| **4.3. Užsakymų teikimo tvarka** | | Netaikoma | |
| **4.4. Dėl Prekių pristatymo dalimis vertės / apimties** | | Netaikoma | |
| **4.5. Kartu su Prekėmis pateikiami dokumentai** | | Kartu su Prekėmis pateikiami šie dokumentai: aplinkosauginiams ir techniniams reikalavimams pagrįsti tiekėjas turi pateikti gamintojo techninius dokumentus arba kitus lygiaverčius įrodymus. Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuoto įkainio kainodara | |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | | Pradinė Sutarties vertė 2 pirkimo objekto daliai lygi maksimaliai pirkimui skirtai lėšų sumai, kuri yra 349.261,98 Eur be PVM.  Pirkėjas perka Prekes pagal poreikį Sutarties priede Nr. [2] nurodytais įkainiais, neviršijant Pradinės Sutarties vertės. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kainų lygio pokyčio. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytiems įkainiams, Sutarties įkainiai perskaičiuojami nekeičiant Prekių įkainio be PVM.  Perskaičiavimas įforminamas Susitarimu ne vėliau kaip per 10 darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuoti Sutarties įkainiai taikomi už tą Prekių dalį, kurios bus tiekiamos nuo Susitarime nurodytos dienos. | |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos pokytį, pasikeitimo** | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1 Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas pagal šį Specialiųjų sąlygų 5.3.3.6 punktą, viršija 10 procentų. Sutarties įkainių peržiūra atliekama ne rečiau kaip kas 6 (šešis) mėnesius.  5.3.3.2. Sutarties įkainiai peržiūrimi tik tai Sutarties daliai, kuri nėra išpirkta. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (negali būti didinami).  5.3.3.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Sutarties įkainius, perskaičiuotą Pradinės Sutarties vertę.  5.3.3.6. Nauji Sutarties įkainiai apskaičiuojami pagal žemiau pateiktą formulę:  , kur a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo)  a1 – perskaičiuotas (pakeistas) įkainis (Eur be PVM)  k – pagal vartotojų kainų indeksą Vartojimo prekės ir paslaugos apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas Vartojimo prekės ir paslaugos.  Indpradžia – laikotarpio pradžios datos (mėnesio) vartojimo prekių ir paslaugų indeksas Vartojimo prekės ir paslaugos. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.  5.3.3.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą nei nurodytas šioje procedūroje.  5.3.3.9. Susitarimas turi būti sudarytas per 10 darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo sąskaitos gavimo dienos.  Apmokėjimo sąlygos: mokama kartą per mėnesį. | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Automobiliui turi būti taikoma garantija nuo kiauryminio prarūdijimo ir bendra automobilio garantija ne mažesnei kaip numatytai ridai visą sutarties galiojimo laikotarpį.  Tiekėjas garantiniu laikotarpiu įsipareigoja pakeisti bet kokią automobilio dalį, kuri bus susidėvėjusi ar defektyvi. | |
| **6.2. Garantinė priežiūra** | | Tiekėjas įsipareigoja vykdyti garantinį aptarnavimą bei techninę priežiūrą (t. y. užtikrinti tinkamą Prekės techninę būklę, taip pat daryti jos kapitalinį ir einamąjį remontą bei tiekti būtinas detales) tik oficialiose gamintojo techninio aptarnavimo bazėse, kur susidėvėjusios ar dalys su defektais bus pakeistos originaliomis gamintojo dalimis.  Tiekėjas įsipareigoja vykdyti garantinį remontą ir techninę priežiūrą, o taip pat padangų keitimą ir sandėliavimą savo lėšomis.  Automobilio techninė priežiūra atliekama pagal automobilio gamintojo rekomenduojamus intervalus. Esant reikalui (pvz., automobilyje dega įspėjamieji indikatoriai), techninė priežiūra atliekama dažniau. Visos su tuo susijusios išlaidos tenka Tiekėjui. Techninė priežiūra yra suprantama kaip automobilio gamintojo parengtoje automobilio techninėje dokumentacijoje numatyti ir periodiškai būtini ir rekomenduojami atlikti automobilio skysčių, medžiagų bei detalių pakeitimai, papildymai, reguliavimo darbai (variklio alyvos, filtrų, ir pan.), o taip pat pagal poreikį atliekami remonto darbai, medžiagų ar detalių pakeitimai (neatitinkančių teisės aktų reikalavimų padangų keitimas naujomis, stabdžių kaladėlių ir diskų keitimas, generatoriaus dirželio keitimas, diagnostika ir pan.). Garantinio aptarnavimo bei techninės priežiūros sąskaitas apmoka Tiekėjas.  Automobilio aptarnavimas (įskaitant padangų keitimą) vykdomas Vilniuje, jei Pirkėjas su Tiekėju nesusitaria kitaip. Automobilio techninė priežiūra ir padangų keitimas bei garantinis aptarnavimas turi būti atliekami automobilio gamintojo autorizuotuose ar sertifikuotuose techninio aptarnavimo centruose. Konkretų servisą iš Tiekėjo nurodytųjų servisų kiekvienu techninės priežiūros, padangų keitimo bei garantinio aptarnavimo atveju savo nuožiūra pasirenka pats Pirkėjas.  Jeigu po Prekių priėmimo-perdavimo atsiranda trečiųjų asmenų kliudymai eksploatuoti automobilį arba automobilis tampa laikinai netinkamas eksploatuoti dėl gedimo arba įvyksta draudiminis įvykis, dėl kurio tampa neįmanoma eksploatuoti automobilio, arba Tiekėjo numatoma atlikti automobilio techninė priežiūra arba padangų keitimas trunka ilgiau kaip 1 (vieną) darbo dieną, Tiekėjas privalo nedelsiant pateikti kitą tos pačios klasės ne senesnį kaip 4 metų pakaitinį automobilį – už šią paslaugą papildomas mokestis neturi būti taikomas.  Tiekėjas privalo atlikti techninės priežiūros ir (ar) padangų keitimo paslaugas per 1 (vieną) darbo dieną nuo Prekės perdavimo Tiekėjui dienos, jeigu Pirkėjas apie tai informavo Tiekėją žodžiu arba raštu prieš 2 (dvi) darbo dienas iki automobilio perdavimo Tiekėjui dienos, arba per 2 (dvi) darbo dienas nuo automobilio perdavimo Tiekėjui dienos, jeigu Pirkėjas apie tai neinformavo Tiekėjo iš anksto. | |
| **7. SUTARTIES VYKDYMUI PASITELKIAMI SUBTIEKĖJAI** | | | |
| **Sutarties vykdymui pasitelkiami subtiekėjai ir (ar) specialistai** | | **[\_]** | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas: Netesybomis (delspinigiais, bauda). | |
| **8.2. Sutarties įvykdymo užtikrinimo pateikimas** | | Netaikoma | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.  9.2.2. Tiekėjas privalo sumokėti Pirkėjui netesybas per 30 dienų nuo Pirkėjo pareikalavimo.  Delspinigiai neskaičiuojami, jei Tiekėjas pateikia Pirkėjui pakaitinę Prekę taip, kaip numatyta šios Sutarties specialiųjų sąlygų 4.2 arba 6.2. punktuose. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo** | | Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Netaikoma | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Jeigu Prekių priėmimo metu nustatoma, kad Tiekėjas neatitinka pirkimo dokumentuose keliamų aplinkosauginių kriterijų, nurodytų Specialiųjų sąlygų 12 skyriuje, Tiekėjas privalo sumokėti Pirkėjui 10 % nuo Pradinės Sutarties vertės be PVM dydžio baudą. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Jeigu Prekių priėmimo metu nustatoma, kad Tiekėjas neatitinka pirkimo dokumentuose keliamų kokybinių kriterijų, Tiekėjas privalo sumokėti Pirkėjui 10 % nuo Pradinės Sutarties vertės be PVM dydžio baudą. | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Kitos netesybos** | | 9.9.1. Nutraukus Sutartį Sutarties Bendrųjų sąlygų 22.2.5 p. arba 22.3.5 p. pagrindu, mokama 10 procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte, kurią Tiekėjas arba Pirkėjas privalo sumokėti ne vėliau kaip per 30 kalendorinių dienų. | |
| **10. SUTARTIES GALIOJIMAS IR KEITIMAS** | | | |
| **10.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną) ir galioja iki visiško įsipareigojimų įvykdymo. Automobilio veiklos nuoma pradedama skaičiuoti nuo automobilio priėmimo-perdavimo akto pasirašymo dienos.  Automobilių, kurie turi būti pristatyti 2026-01-15, veiklos nuomos terminas yra iki 2030-01-30.  Automobilio, kuris turi būti pristatytas 2026-01-19, veiklos nuomos terminas yra iki 2030-01-30.  Automobilių, kurie turi būti pristatyti 2026-01-30, veiklos nuomos terminas yra iki 2030-01-30.  Automobilio, kuris turi būti pristatytas 2026-02-13, veiklos nuomos terminas yra iki 2030-01-30.  Automobilio, kuris turi būti pristatytas 2026-03-31, veiklos nuomos terminas yra iki 2030-01-30.  Pasirašant priėmimo-perdavimo aktą Tiekėjas ar jo įgaliotas atstovas privalo perduoti visus dokumentus, patvirtinančius Pirkėjo teisę valdyti ir naudotis Preke. | |
| **10.2. Sutarties galiojimo termino pratęsimas** | | Netaikoma | |
| **11. SUTARTIES NUTRAUKIMAS** | | | |
| **11.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir Specialiosiose sąlygose nurodytais atvejais ir nustatyta tvarka. | | |
| **11.2. Esminiai Sutarties pažeidimai** | 11.2.1. jeigu Tiekėjas nevykdo prisiimtų įsipareigojimų už Sutartyje nustatytus Sutarties įkainius;  11.2.2. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 10 dienų neištaiso pažeidimų;  11.2.3. jeigu Tiekėjas nesilaiko Sutartyje nustatyto Prekių tiekimo termino ir neperduoda Pirkėjui pakaitinio automobilio, atitinkančio šios Sutarties specialiųjų sąlygų 4.2. p. nurodytus reikalavimus;  11.2.4. jeigu Tiekėjas pažeidžia Prekių pristatymo terminus ir priskaičiuotų netesybų už vėlavimą suma viršija 10 (dešimt) proc. Pradinės sutarties vertės;  11.2.5. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;  11.2.6. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) įstatymuose nustatytų reikalavimų Prekėms. | | |
| **12. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **12.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1 punktu (yra Produktų, kurių viešiesiems pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede). Pirkimui taikomi aplinkos apsaugos kriterijai nustatyti Tvarkos aprašo 2 priedo, X skyriaus 10 punkte ir Lietuvos Respublikos susisiekimo ministro 2011 m. vasario 21 d. įsakymu Nr. 3-100 „Dėl energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos aprašo patvirtinimo“ patvirtintu Energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos aprašu. | | |
| **12.2. Su Prekių pakuotėmis susiję aplinkosauginiai kriterijai** | Netaikoma | | |
| **12.3. Su Prekių pristatymu susiję aplinkosauginiai kriterijai** | Netaikoma | | |
| **12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai** | Netaikoma | | |
| **12.5. Su perkamomis Prekėmis susiję socialiniai kriterijai** | Netaikoma | | |
| **13. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **13.1.** | Šalys susitaria pakeisti nurodytus Sutarties Bendrųjų sąlygų punktus ir išdėstyti juos nauja redakcija:  3.4.1.2. Pirkėjas ne vėliau kaip per 3 (tris) darbo dienas nuo Bendrųjų sąlygų 3.4.1.1 punkte nurodytos informacijos gavimo dienos informuoja subtiekėjus apie tiesioginio atsiskaitymo galimybę.  22.2.2. Pirkėjas, įspėjęs Tiekėją prieš 14 dienų, gali nutraukti Sutartį šiais atvejais (nutraukiant Sutartį Pirkėjo iniciatyva, nuostoliai ar išlaidos išieškomi iš Tiekėjo):  22.2.2.1. kai Tiekėjas nevykdo savo įsipareigojimų pagal Sutartį arba juos vykdo netinkamai ilgiau kaip 30 (trisdešimt) kalendorinių dienų;  22.2.2.2. kai Tiekėjas per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;  22.2.2.3. kai Tiekėjas perleidžia Sutartį trečiajam asmeniui be Pirkėjo leidimo;  22.2.2.4. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;  22.2.2.5. dėl kitokio pobūdžio neveiksnumo, trukdančio vykdyti Sutartį. | | |
| **13.2.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  22.2.9. Tiekėjui nevykdant ar netinkamai vykdant savo sutartinius įsipareigojimus ilgiau kaip 2 (du) mėnesius, Pirkėjas turi teisę nutraukti Sutartį, apie tai informavęs Tiekėją raštu.  16.4. Tiekėjas pareiškia, kad laikysis viešosios įstaigos „Plačiajuostis internetas“ direktoriaus 2022 m. balandžio 1 d. įsakymu Nr. 18 patvirtinto Veiklos partnerių elgesio kodekso reikalavimų. Veiklos partnerių elgesio kodeksas paviešintas perkančiosios organizacijos interneto svetainėje https://placiajuostis.lrv.lt/lt/  https://placiajuostis.lrv.lt/media/viesa/saugykla/2023/9/L3Clbmwvoc0.pdf ) | | |
| **13.3.** | (pildyti jei išbraukiamas Sutarties Bendrųjų sąlygų atitinkamas punktas:  Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti:\_\_\_\_\_\_. | | |
| **13.4.** | (pildyti jei nustatomos kitokios nei Sutarties Bendrosiose sąlygose nustatytos nuostatos dėl Prekių intelektinės nuosavybės): | | |
| **13.5.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. | | |
| **14. SUTARTIES PRIEDAI** | | | |
| **14.1. Priedas Nr. 1** | Techninė specifikacija | | |
| **14.2. Priedas Nr. 2** | Tiekėjo Pasiūlymas | | |
| **14.3. Priedas Nr. 3** |  | | |
| **14.4. Priedas Nr. 4** |  | | |
| **14.5. Priedas Nr. 5** |  | | |
| **15. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
|  | | | (nurodomos atstovo pareigos, vardas, pavardė) |
| **(parašas)** | | | **(parašas)** |

\_\_\_\_\_\_\_\_\_\_\_\_\_\_\_